CELEX: C2007/095/03
Language: da
Date: 2007-04-28 00:00:00
Title: Sag C-292/04: Domstolens dom (Store Afdeling) af 6. marts 2007 — Wienand Meilicke, Heidi Christa Weyde, Marina Stöffler mod Finanzamt Bonn-Innenstadt (anmodning om præjudiciel afgørelse fra Finanzgericht Köln (Tyskland)) (Indkomstskat — godtgørelse for selskabsskat med hensyn til udbytte udloddet af hjemmehørende selskaber — artikel 56 EF og 58 EF — begrænsning af en doms tidsmæssige virkning)

28.4.2007   
            
            
               DA
            
            
               Den Europæiske Unions Tidende
            
            
               C 95/2
            
         Domstolens dom (Store Afdeling) af 6. marts 2007 — Wienand Meilicke, Heidi Christa Weyde, Marina Stöffler mod Finanzamt Bonn-Innenstadt (anmodning om præjudiciel afgørelse fra Finanzgericht Köln (Tyskland))
   (Sag C-292/04) (1)
   
   (Indkomstskat - godtgørelse for selskabsskat med hensyn til udbytte udloddet af hjemmehørende selskaber - artikel 56 EF og 58 EF - begrænsning af en doms tidsmæssige virkning)
   (2007/C 95/03)
   Processprog: tysk
   Den forelæggende ret
   Finanzgericht Köln
   Parter i hovedsagen
   
      Sagsøgere: Wienand Meilicke, Heidi Christa Weyde, Marina Stöffler
   
      Sagsøgt: Finanzamt Bonn-Innenstadt
   Sagens genstand
   Anmodning om præjudiciel afgørelse — Finanzgericht Köln (Tyskland) — fortolkning af artikel 56 EF og 58 EF — indkomstskatteordning, hvorefter der ydes en »skattegodtgørelse «for udbytter, der udloddes af indenlandske selskaber, men ikke for udbytter, der udloddes af selskaber med hjemsted i en anden medlemsstat
   Konklusion
   Artikel 56 EF og 58 EF skal fortolkes således, at de er til hinder for en skattelovgivning, hvorefter en aktionær, som er fuldt skattepligtig i en medlemsstat, har ret til en godtgørelse for selskabsskat ved udlodning af udbytte fra et kapitalselskab, beregnet på grundlag af den skattesats, der gælder for selskabsskat af udloddet overskud, når det udloddende selskab er hjemmehørende i denne medlemsstat, men ikke når det nævnte selskab er hjemmehørende i en anden medlemsstat.
   
      (1)  EUT C 228 af 11.9.2004.